《过傅掌雷太史晓园》
清代·魏裔介

自有沧洲意，潇然三径清。藉花能醉客，坐树不妨莺。

著述淹风雨，交游念死生。浊醪君不惜，一晤一回酲。

作者简介：（1616—1686）初直隶柏乡人，字石生，号贞庵，又号昆林。顺治三年进士，散馆授工科给事中。康熙间官至吏部尚书，保和殿大学士，以党附鳌拜之嫌致仕。为言官时疏至百余上，敷陈剀切，多见施行。乾隆初追谥文毅。治理学，有《圣学知统录》、《知统翼录》、《希贤录》，另有《兼济堂集》等。